UZNESENIE VLÁDY SLOVENSKEJ REPUBLIKY
č. ...
z ... .......    2002
 
k návrhu na
Urýchlenie prípravy podmienok pre rozvoj automobilových výrob na Slovensku.
 
Číslo materiálu: |
Predkladateľ: | minister hospodárstva
Vláda
A.	schvaľuje
 
      A.1. návrh na Urýchlenie prípravy podmienok pre rozvoj automobilových výrob na Slovensku a postupy v ňom uvedené.
B.	súhlasí

      B.1. s predložením žiadosti pre realizáciu významnej investície do automobilového priemyslu (ďalej len významná investícia) v súlade zo zákonom č. 175/1999 Z.z. o niektorých opatreniach týkajúcich sa prípravy významných investícií a o doplnení niektorých zákonov.

      B.2. s vydaním osvedčenia o tom, že ide o významnú investíciu podľa zákona č. 175/1999 Z.z. 

      B.3. s opatreniami na získanie významného investora uvedenými v tomto návrhu.

      B.4. s prípravou a realizáciou významnej investície v regióne Trnava - Juh.

      B.5. s poskytnutím podpory na prípravu a realizáciu významnej investície v súlade so zákonom o štátnej pomoci.

      B.6. so začatím Etapy č. I prípravných prác spojených s prípravou a realizáciou významnej investície (ďalej len Etapa č. I).

      B.7. aby prípravné práce v zmysle Etapy č. I zrealizovala spoločnosť AUTO Martin a.s..
C.	ukladá

      ministrovi hospodárstva

      C.1. vydať osvedčenie o tom, že ide o významnú investíciu podľa zákona č. 175/1999 Z.z.
							T: do konca novembra 2002

      C.2. vypracovať návrh dokumentu o vzájomných záväzkoch vlády SR a významného investora pri príprave a realizácii strategickej investície (ďalej len dokument), v ktorom sa vláda SR a významný investor zaväzuje:
a)	k poskytnutiu podpory na prípravu a realizáciu významnej investície v súlade so zákonom o štátnej pomoci,
b)	k zabezpečeniu financovania a realizácie prác v zmysle Etapy č. I a č. II v rámci prípravy a realizácie významnej investície,
c)	k zrealizovaniu významnej investície a jej uvedeniu do prevádzky v objeme, parametroch a termínoch uvedených v návrhu.
Takto vypracovaný materiál predložiť na rokovanie vlády SR.
						T: najneskôr do 31.1.2003

      ministrovi životného prostredia

      C.3. zabezpečiť v súlade s § 4 a 30 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, obstaranie a prerokovanie urbanisticko-environmentálnej štúdie závodu na výrobu osobných automobilov a zabezpečiť obstaranie a prerokovanie Územného plánu VÚC trnavského kraja, návrh zmien a doplnkov rok 2002, v zmysle výsledkov prerokovania urbanisticko-environmentálnej štúdie a predložiť Územný plán VÚC trnavského kraja, návrh zmien a doplnkov rok 2002, na rokovanie vlády.
T: najneskôr do 20.12.2002

      ministrovi financií

      C.4. zabezpečiť finančné prostriedky na krytie Etapy č. I prípravy a realizácie strategickej investície vo výške 11,55 mil. Sk pre spoločnosť AUTO Martin, ktorá prípravné práce v rámci Etapy č. I zrealizuje.
T: od 20.11.2002

      C.5. pripraviť návrh financovania Etapy č. II prípravy a realizácie strategickej investície a predložiť na rokovanie vlády SR.
T: do 31.1.2003

Vykoná:

minister hospodárstva
minister financií